Jules Spedener

De Jules Henri Spedener, gebuer den 18. Dezember 1899 zu Wolz, a gestuerwen de 16. Januar 1986 an der Stad LëtzebuergRandnotiz um Gebuertsschäin, war e lëtzebuergeschen Cellist a Musekspedagog.Quell, wou net anescht uginn: SPEDENER, Jules Henri. Luxemburger Musiklexikon Bd.1. Online op melusinapress.lu, nogekuckt: 09.06.2025.

Hien huet um Stater Conservatoire Cello geléiert an dono dat Instrument fir zwee Joer zu München op der Akademie der Bildenden Künste, an déi zwee dono zu Bréissel um Conservatoire royal weider studéiert. 

No senger Ausbildung gouf hien Enseignant an der 1926 gegrënnter Museksschoul vun Esch-Uelzecht, wou en 1940, an der Nofolleg vum Alfred Kowalsky, Direkter gouf. 1941 huet hie misse Plaz maache fir een, deen dem däitsche Besatzer an de Scheema gepasst huet, ma krut seng Plaz no der Liberatioun, am September 1944, zeréck. Hien huet am ganzen 38 Joer an der Escher Museksschoul geschafft.

Hie war 1946 Grënnungsmember vun de Jeunesses musicales, a war Cellist am Quartett luxembourgeois.

 Um Spaweck 

 Herrn Jules Spedener, Direktor der Eschsr Musikschule zum Abschied. Luxemburger Wort, 117. Jg., n° 362/363 (28.12.1964), p. 6.

Kategorie:Gebuer 1899
Kategorie:Gestuerwen 1986
Kategorie:Lëtzebuergesch Cellisten
Kategorie:Lëtzebuergesch Musekspedagogen